Adolf Galland, naixito de Westerholt (Renania d'o Norte-Westfalia, Imperio alemán) o 19 de marzo de 1912 y muerto en Remagen (Renania-Palatinato, Alemanya) o 9 de febrero de 1996, estió un piloto y melitar alemán d'o Tercer Reich, que perticipó en a Guerra Civil espanyola con a Lechión Condor y en a Segunda Guerra Mundial con a Luftwaffe. Entre atras condecoracions, recibió a Cruz de Caballero d'a Cruz de Fierro con Fuellas de Caixico y Espatas. Antiparte, yera descendient d'antipasaus hugonotz fuyitos de Francia con a revocación de l'Edicto de Nantes en 1685.